Uutiset Voimailu Kokkolan Jymyn Sällinen punnersi nuorten MM-hopeaa
Aminit Voimisteluliiton Alueleirillä
Luotu: 18.02.2018
Aminit edustivat Kokkolan Jymyä Voimisteluliiton järjestämällä joukkuevoimistelun Alueleirillä Kuortaneen Urheiluopistolla. Voimistelijat saivat paljon uutta oppia mm. hyppyjen ja liikkuvuuden kehittämiseen, kehonhuoltoon ja vinkkejä kevään kilpailuohjelmien hiomiseen. Terve Voimistelija -luennolla tytöt oppivat riittävän levon, terveellisen ravinnon ja monipuolisen liikunnan tärkeydestä nuoren urheilijan elämässä.
Kokkolan Jymyn ja Talviharmonikan laskiasriehassa ennätysmäärä väkeä
Luotu: 15.02.2018
Kokkolan Jymy ja Kokkolan Talviharmonikka järjestivät perinteisen laskiasriehan Halkokarin lähiliikunta-alueella tiistaina 13.2. Tapahtumaan osallistui, Talviharmonikan 20-vuotisjuhlan kunniaksi, ennätysmäärä laskijoita ja liikkujoita. Tapahtumassa syötiin makkaraa ja juotiin mehua, mäenlaskun ohessa. Tapahtumaa vietettiin musiikin tahdittamana tietysti.
Kokkolan Jymylle viisi kultaa Tampereen kisoista!
Kokkolan Jymyn joukkueet voittivat kultaa viidessä sarjassa TUL:n avoimissa ryhmätanssikisoissa, jotka pidettiin lauantaina Tampereella. Kisoihin osallistui 57 joukkuetta yli 700 tanssijaa. 10-12v sarjassa Kultaa voitti Odettet ohjelmallaan Unessani. Ohjelman koreografia Anni Mantela, ohjaus Anni Mantela ja Mervi Isoaho.
12-14v sarjassa kultaa voitti Daliat tanssilla Saaliin jäljillä. Tanssin koreografia ja ohjaus Johanna Illanvuori ja Lilja-Aino Oikarinen. Pronssia samassa sarjassa sai Apollo tanssillaan Missä on Waldo? Tanssin ohjaus Veera Piispanen ja koreografia Johanna Illanvuori.
14-16v sarjassa kultaa voitti Säteet tanssilla Uneton. Ohjaus ja koreografia Anni Urpilainen.
16-18v sarjassa Freesiat voittivat kultaa tanssillaan Tukahduttava tunne.Ohjaus ja koreografia Lilja-Aino Oikarinen.
Yli 18v sarjassa Celiat voittivat kultaa tanssilla Hieman sekaisin päästään. Ohjaus ja koreografia Johanna Illanvuoren. Samassa sarjassa Jymyn Celenet saivat pronssia tanssillaan Odotushuone. Tanssin koreografia ja ohjaus Johanna Illanvuori.
Jymyn konkarijoukkue Sunnuntai-ryhmä sijoittui yli 50v sarjassa neljänneksi.
Daliat ja Freesiat saivat myös kunniamaininnan hyvistä koreografioista ja ilmeikkäästä esiintymisestä.
Säteet voittivat sarjan 14-16v
Apollot sijoittuivat pronssille sarjassa 12-14v.
Daliat voittivat sarjan 12-14v
Celenet saivat pronssia sarjassa yli 18v
Freesiat voittivat sarjan 16-18v
Celiat voittivat kultaa sarjassa yli 18v.
10-12v sarjassa Kultaa voitti Odettet
Sunnuntai-ryhmä sijoittui yli 50v sarjassa neljänneksi
Seurojen välistä yhteistyötä!
Seurojen ja lajien välinen yhteistyö on voimissaan Kokkolassa. Kokkolan Jymyn joukkuevoimistelijat Aminit (-07 ja -06) ja salibandyseura Nibacoksen -06 syntyneet pojat treenasivat yhdessä kaikille nuorille urheilijoille tärkeitä ominaisuuksia: kehonhallintaa, voimaa, liikkuvuutta ja ketteryyttä. Kivaa oli ja hiki tuli!
TUL:N Pohjanmaan piiri palkitsi Jymyläisiä
TUL:n Pohjanmaan piiri palkitsi Seinäjoen kaupunginteatterilla pidetyssä tilaisuudessa Vuoden urheilijana Tomi Halmesmäen Lapuan Ponnistuksesta.
Vuoden nuorena urheilijana palkittiin Kokkolan Jymyn Satu Pylväs. Hänen saavutuksena oli EM-kulta Tanskasta ja maastavedon maailmanennätystulos 175,5 kg, sekä tukku muita ennätyksiä. Kokkolan Jymyn voimailijat palkittiin myös Vuoden joukkueena. Viime vuoden saavutus mm 18 Sm-mitalia.
Vuoden valmentaja/ohjaajan palkinnon sai Sanna Räisänen Kokkolan Jymystä. Sanna Räisänen on Jymyn sihteeri, valmentaja ja tanssija. Hän käsikirjoitti mm. Kokkolan Jymyn 100 v. juhlanäytöksen sekä tanssii itse ryhmissä mukana. Hän oli myös toteuttamassa TUL:n liittojuhlan, Lakeuden Kisojen areena-näytöstä v. 2014 Seinäjoella.
TUL:n Pohjanmaan piiri on jakanut viimeisen viiden vuoden aikana vuosittain ns. elämäntyö –palkinnon. Tänä vuonna palkinnon sai Ykspihlajan Reimasta Eino Päivärinta.
(Kuvassa palkitut Sanna Räisänen ja Jymyn voimailujaoston pj Jari Friis)
Jymyn joukkueille menestystä Seinäjoella
Luotu: 03.02.2018
Jymyn joukkueet menestyivät hienosti lauantaina pidetyissä Suomen Voimisteluliiton Lumo- aluekilpailuissa Seinäjoella. Lumo-tapahtumassa oli osallistujia ympäri Suomea, kaikkiaan lähes 600 tanssijaa. Joukkueita kisassa oli 51. Jymystä kilpailuihin osallistui kuusi joukkuetta, joista viisi sai mitalit.
Sarjassa 12-15-v. Apollo ja Daliat jakoivat pronssin. Apollon tanssin Missä Waldo on? oli ohjannut Veera Piispanen ja koreografian tehnyt Johanna Illanvuori. Dalian tanssin Saaliin jäljillä koreografia ja ohjaus oli Lilja-Aino Oikarisen ja Johanna Illanvuoren. Samassa sarjassa Jymyn Säteet sijoittui kuudenneksi tanssillaan Uneton.
16-19-v.sarjassa Freesiat sai hopeaa tanssillaan Tukahduttava tunne. Tanssin koreografia ja ohjaus oli Lilja-Aino Oikarisen.
Yli 20-v. sarjassa Jymyn Celenet ja Celiat jakoivat hopean. Celeneiden tanssi oli nimeltään Odotushuone, koreografia ja ohjaus Johanna Illanvuori. Celioiden tanssi oli nimeltään Viimeiset hetkeni, ohjaus ja koreografia Johanna Illanvuori.
Jymyläisten kisakausi jatkuu vilkkaana, sillä ensi viikonloppuna matkataan Tampereelle TUL:n ryhmätanssikisoihin yli sadan jumpparin voimin.
Kilpailuihin osallistuu Jymystä kahdeksan joukkuetta:Celiat, Celenet, Freesiat, Säteet,Daliat, Apollo, Odette ja Sunnuntairyhmä.
Eila Pohjonen palkittiin Elämänura-palkinnolla
Luotu: 29.01.2018
Kokkolan Jymyn Eila Pohjonen palkittiin viime lauantaina Keplin urheilugaalassa Keski-Pohjanmaan Liikunnan Elämänura-palkinnolla. Eila on toiminut Jymyssä yli 70 vuotta ja ollut kehittämässä paitsi Jymyn tanssi-ja voimistelutoimintaa myös Kokkolan kaupungin ja koko Pohjanmaan alueen esittävää liikuntaa ja nykytanssia. Onnea Eila!
( kuvaaja Tomi Hirvinen)